ai4bharat/Pralekha huggingface dataset:
وزارت خزانہ
چیف سکریٹریز کی دوسری کانفرنس سے پہلے شہری بنیادی ڈھانچہ، شہری نقل و حمل، سڑک اور لاجسٹک، بجلی، اور صنعتی بنیادی ڈھانچہ پر ورکشاپ
چیف سکریٹریز کی دوسری کانفرنس سے پہلےآج یہاں ٹریک لیڈ ریاست مدھیہ پردیش اور مرکزی نوڈل محکمہ یعنی محکمہ اقتصادی امور ، وزارت خزانہ، حکومت ہند کے ذریعے ستون 1 – ترقی اور ملازمت کی تخلیق کے تحت ذیلی تھیم 2 – بنیادی ڈھانچہ اور سرمایہ کاری کے ٹریک 1 – شہری بنیادی ڈھانچہ، شہری نقل و حمل، سڑک اور لاجسٹک، بجلی، اور صنعتی بنیادی ڈھانچہ پر ذاتی ورکشاپ کا انعقاد کیا گیا، جس میں 16 ریاستی حکومتوں اور مرکز کے زیر انتظام علاقوں نے شرکت کی۔ ورکشاپ میں ریاستی حکومتوں اور مرکز کے زیر انتظام علاقوں کے 60 سے زیادہ سینئر عہدیداروں اور صنعت اور اکیڈمی کے نمائندوں نے بھی شرکت کی۔
ورکشاپ کا افتتاح جناب اقبال سنگھ بینس، چیف سکریٹری، حکومت مدھیہ پردیش، اور جناب اجے سیٹھ، سیکریٹری، محکمہ اقتصادی امور، وزارت خزانہ، حکومت ہند نے کیا۔ انہوں نے اس موقع کو استعمال کرنے کی تجویز پیش کی تاکہ خیالات، ممکنہ حل اور سیکھنے کے تبادلے اور بہترین طریقوں پر مرکز-ریاست اور بین ریاستی بحث کو ممکن بنایا جا سکے۔ انہوں نے عملی سفارشات کو سامنے لانے کی ضرورت پر بھی زور دیا جو ریاست / مرکز کے زیر انتظام علاقوں کے لئے کافی اہم ہیں اور اس سال کی کانفرنس کے موضوع – ’وکست بھارت - آخری میل تک پہنچنا‘ سے منسلک ہیں۔
اپنے خطاب میں، جناب نیرج منڈلوئی، پرنسپل سکریٹری، محکمہ شہری ترقی اور مکان، حکومت مدھیہ پردیش، نے ان پس منظر اور اقدامات کے بارے میں بتایا جو آج کی ذاتی ورکشاپ کی طرف لے جا رہے ہیں، جیسے کہ اس مہینے کے شروع میں تصوراتی نوٹوں کی تیاری، پس منظر کے کاغذ اور ویڈیو کانفرنس میٹنگ۔
اجلاس کے دوران پی پی پی پروجیکٹس کے پروجیکٹ ڈیولپمنٹ اخراجات کی مالی اعانت کے لیے اسکیم کے رہنما خطوط – انڈیا انفراسٹرکچر پروجیکٹ ڈیولپمنٹ فنڈ  اسکیم  کا اجرا بھی ہوا۔
ورکشاپ کے دوران، صنعت اور تعلیمی اداروں اور ریاستی حکومتوں اور مرکز کے زیر انتظام علاقوں کے نمائندوں کی طرف سے پریزنٹیشنز پیش کی گئیں جس کے بعد پروجیکٹوں، اسکیموں اور آگے بڑھنے کے راستے پر عمل آوری کے بڑے ماڈل، خیالات اور تجربات پر کھلی بحث ہوئی۔
مواصلات اور اطلاعاتی ٹیکنالوجی کی وزارت
دلی پوسٹل سرکل نے سووچھتا پکھواڑہ منایا
ڈاک تقسیم کارو ں نے سووچھتا دوت کی حیثیت سے خدمات انجام دیں
نئیدہلی 03دسمبر۔دلی پوسٹل سرکل نے 16 نومبر 2019سے 30 نومبر 2019 تک جاری رہنے والے حکومت ہند کے سووچھ بھارت ابھیان کے جزو کی حیثیت سے سال بھر جاری رہنے والی صفائی ستھرائی مہم کے تحت سووچھتا پکھواڑہ منایا ۔واضح ہوکہ دلی سرکل کے تمام ڈاک اکائیوں ،ڈاک دفاتر اور میل دفتروں نے انتہائی عہد بستگی کے ساتھ اس مہم میں کام کیا۔اس پوری مہم کی قیادت دلی سرکل کی چیف پوسٹ ماسٹر جنرل محترمہ ایندری انوراگ اور پوسٹ ماسٹر جنرل  جناب اکھلیش کمار پانڈے اور ڈی پی ایس جناب دشینت مدگل نے روزانہ کی بنیادپر اس پوری مہم کی گہرائی کےساتھ نگرانی کی بلکہ سووچھتا پکھواڑے کے مقاصد کی تکمیل کی ۔
اس سووچھتا پکھواڑ ے آغاز 10نومبر 2019 کو ’’قومی یوم ڈاک‘‘ کے بینروں کے ساتھ ہوا ۔ یہ بینر سبھی ڈاک دفاتر کے مرکزی داخلی دروازوں پر لگائے گئے تھے ۔ اس موقع پر ’’انڈیا پوسٹ ‘‘ کے موضوع پر ایک تقریری مقابلے کا بھی اہتمام کیا گیا۔ عوام الناس میں سووچھتا پکھوارے اور پانی بچانے کے بارے میں بیدار ی پیدا کرنے کی حکومت ہند کی ہدایات کے مطابق دلی پوسٹل سرکل کی تمام اکائیوں ،ڈاک گھروں ، میل دفاتر اورعملے کے کوارٹروں کے آس پاس کے علاقو ں میں درج ذیل موضوعات پر مختلف پروگراموں کا اہتمام کیا گیا۔
- ڈاک بکسوں 
- ڈاک گھروں ، میل دفاتر اور ڈاک کالونیوں کی صفائی ستھرائی ،عملے کے ذریعہ شرم دان ۔
- شجر کاری ،پرانے ریکارڈ کو پرانے ریکارڈ کی چھٹائی ۔
- سووچھ بھارت مشن پر مضمون نگاری کے مقابلوں کا اہتمام ۔
- پلاسٹک کے تھیلوں کا استعمال روکنے کے بارے میں بیدار ی پیدا کرنا۔
اس مہم میں محکمہ ڈاک کے عملے کے 1639 افراد نے شرم دان اور790 کلوگرام پرانے ریکارڈ کی چھٹائی کا انتہائی سرگرمی سے کام کیا۔ علاوہ ازیں اس موقع پر دلی سرکل کے ڈاک تقسیم کاروں نے اپنی ڈاک تقسیم کرنے کے کام کے دوران سووچھتا کے بارے میں بیدار ی پیدا کرنے کے لئے سووچھتا دوت کی حیثیت سے بھی کام کیا۔
واضح ہوکہ دلی پوسٹل سرکل سووچھتا مشن کو زبردست طریقےسے کامیاب بنانے کےتئیں عہد بستہ ہے اور امید ہے کہ یہ سرکل آئندہ دنوں میں ایک نیا سنگ میل قائم کرے گا۔
۰۰۰۰۰۰۰۰۰۰
م ن ۔س ش۔رم
U-5542
(Visitor Counter : 57
وزارت خزانہ
8.08فیصد پی ایل آئی جی او آئی خصوصی سکیورٹی 2023
8.08 فیصد پی ایل آئی جی او آئی کی خصوصی سکیورٹی 2023 کی بقایا رقم 31 مارچ ، 2023 کو دوبارہ قابل ادائیگی ہوگی۔ اس پر مذکورہ تاریخ سے کوئی سود میں کوئی اضافہ نہیں ہو گا۔ بات چیت کے دستاویزات سے متعلق قانون 1881 کے تحت کسی ریاستی سرکار کی طرف سے دوبارہ ادائیگی کے دن کو چھٹی کا دن قرار دیئے جانے کی صورت میں ، قرضہ جات اس سے پچھلے کام کاج کے دن اس ریاست میں ادائیگی دفاتر کی طرف سے رقم دوبارہ ادا کیے جائیں گے۔
سرکاری تمسکات کے ضابطوں 2007 کے 24 اور 24 کے ذیلی ضابطوں کے مطابق میچورٹی کی ادائیگی، کی رقم سرکاری تمسکات کے رجسٹرڈ ہولڈر کو جاتی ہے ، یہ رقم سبسڈیری جنرل لیجر یا آئینی سبسڈیری جنرل لیجر اکاؤنٹ کے کھاتے یا اسٹاک سرٹیفکیٹ کو جاتی ہے، یہ رقم ایک پے آرڈر کے ذریعے کسی بھی بینک اکاؤنت میں جہاں کسی بھی الیکٹرانک ذریعے سے فنڈ موصول کیے جانے کی سہولت موجود ہو کھاتے دار کے کھاتے میں بھیج دی جائے گی جس میں اس کی فراہم کردہ تصدیق شدہ معلومات کا استعمال کیا جائے گا۔سیکیورٹیز کے سلسلے میں ادائیگی کرنے کے مقصد کے لیے، اصل سبسکرائبر یا اس طرح کے سرکاری سیکیورٹیز کے بعد کے ہولڈرز، اپنے بینک اکاؤنٹ کی متعلقہ تفصیلات پہلے سے جمع کرائیں گے۔
تاہم، بینک اکاؤنٹ کی متعلقہ تفصیلات کی غیر موجودگی میں الیکٹرانک ذریعے سے رقوم کی وصولی کے لیے، مقررہ تاریخ پر قرض کی ادائیگی میں سہولت فراہم کرنے کے لیے، ہولڈرز، سرکاری قرض کے دفاتر، خزانے/ ادائیگی کے لیے اسٹیٹ بینک آف انڈیا کے ذیلی خزانے اور شاخیں ۔
ڈسچارج ویلیو وصول کرنے کے طریقہ کار کی مکمل تفصیلات مذکورہ ادائیگی کرنے والے کسی بھی دفتر سے حاصل کی جا سکتی ہیں۔
۔۔۔
ش ح۔ا س۔ ت ح ۔
U–3503
(Visitor Counter : 64
ریلوے کی وزارت
ہندوستانی ریلوے میں 11 لاکھ سے زیادہ ملازمین کام کرتے ہیں
ہندوستانی ریلوے کی نجکاری کی کوئی تجویز نہیں ہے:مرکزی وزیر اشونی وشنو کا بیان
ریلوے، مواصلات اور الیکٹرانک اور انفارمیشن ٹیکنالوجی کے مرکزی وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ یکم فروری2023 تک ہندوستانی ریلوے میں کام کرنے والے ملازمین کی کل تعداد 11,75,925 تھی۔ وزیر موصوف نے کہاکہ ہندوستانی ریلوے کی نجکاری کی کوئی تجویز نہیں ہے۔ تاہم، تیز رفتار ترقی اور ریلوے پٹریوں کی تیزی سے تکمیل، رولنگ اسٹاک مینوفیکچرنگ اور مسافروں کی مال برداری کی خدمات کی فراہمی کے لیے،ریلوے کی وزارت سرکاری نجی شراکتداری  کی مختلف اسکیموں یعنی نیٹ ورک کی توسیع لو کو میٹو فیکٹریوں کا قیام، ریلوے ویگنوں کی شمولیت، اسٹیشن کی ترقی، فریٹ ٹرمینلز کی تعمیر وغیرہ میں سرمایہ کاری کو راغب کرتی ہے اور یہ سرمایہ کاری فریقوں اور اہم سرمایہ کاروں سے راغب کرتی ہے ۔مزید یہ کہ ان خدمات کو بہتر بنانے کے لیے کچھ خدمات جیسے اسٹیشن کی صفائی، ادائیگی اور استعمال کے بیت الخلاء، ریٹائرنگ روم، پارکنگ اور اثاثوں کی دیکھ بھال وغیرہ کی آؤٹ سورسنگ ضرورت کی بنیاد پر کی جارہی ہے۔
فی الحال، ہندوستانی ریلوے پر طے شدہ باقاعدہ مسافر ٹرین خدمات میں سے کوئی بھی نجی شعبے کے ذریعہ نہیں چلائی جارہی ہے۔
خوراک کی ڈبہ بندی کی صنعتوں کی وزارت
دیہی علاقوں میں کسانوں کی پیداوار کی ڈبہ بندی کے لئے اسکیمیں
خوراک کی ڈبہ بندی کی صنعتوں کی وزارت کے مرکزی وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ زرعی اشیاء کی ڈبہ بندی سمیت خوراک کی ڈبہ بندی کی صنعتوں کی مجموعی ترقی کو یقینی بنانے کی خاطر خوراک کی ڈبہ بندی کی صنعتوں کی وزارت اپنی مرکزی سیکٹر کی جامع اسکیموں ، جیسے پردھان منتری کسان سمپدا یوجنا، پیداوار سے منسلک مراعات کی اسکیم برائے خوراک کی ڈبہ بندی کی صنعتاور مرکز کی زیر سرپرستی پی ایم فارمالائزیشن آف مائیکرو فوڈ پروسیسنگ انٹر پرائزز اسکیم کے ذریعے دیہی علاقوں سمیت پورے ملک میں صنعت کی توسیع کے لئے مراعات فراہم کررہی ہے اور اس طرح کسانوں کی آمدنی میں اضافہ کررہی ہے۔
پی ایم کے ایس وائی اسکیم کے اجزاء کے تحت ایم او ایف پی آئی صنعت کاروں کو امدادی گرانٹ کی شکل میں زیادہ تر قرضوں سے منسلک مالی امداد فراہم کرتی ہے۔اب تک وزارت نے پی ایم کے ایس وائی کی مختلف اسکیموں کے تحت پورے ملک میں 41میگافوڈ پارکوں ، 382کولڈ چین پروجیکٹوں، 72زرعی پروسیسنگ کلسٹروں، 469فوڈ پروسیسنگ یونٹوں، 61بیک ورڈ اور فارورڈ لنک پروجیکٹوں اور 46آپریشن گرین پروجیکٹوں کی منظوری دی ہے۔پی ایم کے ایس وائی کے مکمل ہونے والے پروجیکٹوں سے ملک بھر کے 32لاکھ سے زیادہ کسانوں کو فائدہ پہنچے گا۔ میسرز نبارڈ کنسلٹنسی لمٹیڈکے ذریعے سال 2020 میں مربوط کولڈ چین اور قدر میں اضافے کے بنیادی ڈھانچے کی اسکیم کے ایک تجزیاتی مطالعے میں تخمینہ لگایا گیا ہے کہ اسکیم کے تحت زیر تعمیر پروجیکٹوں کے نتیجے میں کھیتوں پر اشیاء کی قیمتوں میں 12.38فیصد کا اضافہ ہوا ہے اور ہر پروجیکٹ سے 9500سے زیادہ کسانوں کو فائدہ پہنچا ہے۔
وزارت پی ایم ایف ایم ای اسکیم کے تحت 2لاکھ مائیکرو فوڈ پروسیسنگ انٹرپرائزز کے قیام/ جدید بنانے کے لئے مالی ، تکنیکی اور کاروباری امدا دبھی فراہم کرتی ہے۔یہ اسکیم 21-2020 سے 25-2024تک کے لئے 10ہزار کروڑ روپے کے فنڈ کے ساتھ 5سال کے عرصے کے لئے جاری ہے۔اب تک ملک میں 43014مائیکرو فوڈ پروسینگ یونٹوں کو امداد کے لئے منظوری دی جاچکی ہے۔
پی ایل آئی ایس ایف پی آئی کا مقصد عالمی سطح کی خوراک تیار کرنے والے چمپئن کی تشکیل کی مدد کرنا اور بین الاقوامی مارکیٹ میں بھارتی برانڈ کی خوردنی اشیاء کی مدد کرنا ہے۔ یہ اسکیم 22-2021 سے 27-2026 تک ، 6سال کے عرصے کے لئے 10900کروڑ روپے کے فنڈ کے ساتھ نافذ کی جارہی ہے۔ اب تک اس اسکیم کے تحت ملک کے مختلف حصوں میں واقع پروجیکٹوں کے لئے 7800.53کروڑ روپے کی سرمایہ کاری کا عہد کیا جاچکا ہے۔
صدر جمہوریہ کا سکریٹریٹ
گاندھی جینتی کے موقع پر صدر جمہوریہ ہند کی جانب سے مبارکباد
صدر جمہوریہ ہند محترمہ دروپدی مرمو نے گاندھی جینتی کے موقع پر اپنے پیغام میں کہا ہے:
میں تمام شہریوں کی جانب سے، بابائے قوم مہاتما گاندھی کو ان کے 154ویں یوم پیدائش پر خراج عقیدت پیش کرتی ہوں۔
سچائی اور عدم تشدد کے گاندھی جی کے نظریات نے دنیا کے لیے ایک نئی راہ ہموار کی۔ گاندھی جی نے نہ صرف زندگی بھر عدم تشدد کے لیے جدوجہد کی بلکہ انہوں نے صفائی ستھرائی، خواتین کی اختیارکاری، خود انحصاری اور کاشتکاروں کے حقوق کا بھی بیڑا اٹھایا اور اچھوت، سماجی نابرابری اور ناخواندگی کے خلاف بھی جدوجہد کی۔ گاندھی جی نے ہمیں جدوجہد آزادی میں حصہ لینے کی ترغیب فراہم کی اور ایک بہت بڑی تحریک کی قیادت کی جس نے تاریخ کا رُخ بدل دیا اور ہمیں آزادی حاصل ہوئی۔
مارٹن لوتھر کنگ جونیئر، نیلسن منڈیلا، بارک اوباما اور اُن جیسے متعدد سیاست داں گاندھی جی کے نظریات سے متاثر ہوئے۔ گاندھی جی کے مضبوط اور فعال نظریات دنیا میں ہمیشہ اپنی معنویت برقرار رکھیں گے۔
گاندھی جینتی کے پرمسرت موقع پر، آیئے ہم عہد کریں کہ ہم اپنی فکر، تقریر اور عمل میں ان کی اقدار اور تعلیمات پر عمل پیرا ہوتے ہوئے اپنے آپ کو ملک کی فلاح و بہبود کے لیے وقف کردیں۔‘‘
صدر جمہوریہ کا پیغام ملاحظہ کرنے کے لیے یہاں کلک کریں۔
مواصلات اور اطلاعاتی ٹیکنالوجی کی وزارت
بی ایس این ایل اور ایم ٹی این ایل کی بحالی
یہ معلومات آج راجیہ سبھا میں مواصلات کے وزیر مملکت جناب دیبوسنہا چوہان نے ایک سوال کے تحریری جواب میں دی۔
حکومت نے بھارت سنچار نگم لمٹیڈ اور مہانگر ٹیلی فون نگم لمٹیڈ  کی بحالی کے لئے ایک منصوبہ کو 2019-10-23 کو منظوری دی تھی ۔ بحالی کے منصوبے میں50 سال یا اس سے زیادہ عمر والے ملازمین کے لیے رضاکارانہ ریٹائرمنٹ اسکیم  کے ذریعے عملے کی لاگت کو کم کرنے ، بجٹ مختص کرنے کے ذریعہ فنڈنگ کے ساتھ ساتھ 4 جی سروس مہیا کرنے کے لئے اسپیکٹرم کا انتظامی الاٹمنٹ ، ریٹائر ڈیٹ کے لئےکوراور نان کور اثاثوں کے وسائل بہم پہنچانے کے لئے مونی ٹائزیشن ، سی اے پی ای ایکس اور دیگر ضروریات کو پورا کرنے کے لئے اور خودمختار گارنٹی بانڈس کو بڑھاکر ڈیٹ کی تنظیم نو کرنے کے اقدامات شامل ہیں۔
بی ایس این ایل اور ایم ٹی این ایل کو انتظامی طور پر اسپیکٹرم الاٹ کرنے کی بھی منظوری دی گئی ہے تاکہ 4 جی کے لیے انہی اصولوں پر 5جی خدمات فراہم کی جا سکیں جن کی پیروی کی گئی ہے۔ بی ایس این ایل اور ایم ٹی این ایل 4 جی اور 5 جی خدمات کو ٹیکنو کمرشل تحفظات کی بنیاد پر شروع کریں گے۔
بھارتی چناؤ کمیشن
آندھرا پردیش، اروناچل پردیش، اڈیشہ اور سکم میں لوک سبھا اور قانون ساز اسمبلیوں کے لئے عام انتخابات اور 12 ریاستوں کے 37 اسمبلی حلقوں میں ضمنی انتخابات ایک ساتھ ہوں گے۔ ایکزٹ پول پر پابندی
نئی دہلی، 8 اپریل 2019، ہندوستان کی انتخابی کمیشن نے عوامی نمائندگی قانون 1951 کی دفعہ 126  کی ذیلی دفعہ ایک کے تحت حاصل اختیارات کو بروئے کار لاتے ہوئے اعلان کیا ہے کہ 11 اپریل 2019 بروز جمعرات صبح 7 بجے اور 19 مئی 2019 بروز اتوار بوقت شام ساڑھے چھ بجے کی مدت کے د وران جبکہ آندھرا پردیش، اروناچل پردی، اڈیشہ اور سکم میں لوک سبھا عام انتخابات 2019 اور قانون ساز اسمبلیوں کا انتخاب/ضمنی انتخاب ہورہا ہے، کسی بھی طرح کے ایکزٹ پول کا انعقاد کرنا اور اسے کسی بھی شکل میں پرنٹ یا الیکٹرونک میڈیا کے ذریعہ شائع یا نشر کرنے پر پابندی ہوگی۔
مزید برآں عوامی نمائندگی قانون 1951 کی دفعہ 126   کے تحت مذکورہ انتخابات کے دوران ہر متعلقہ پولنگ حلقے میں ہر مرحلے میں پولنگ کے اختتام کے لئے مقررہ وقت سے 48 گھنٹے قبل کسی بھی الیکٹرونک میڈیا میں نتائج یا کوئی اوپینین پول یا کوئی بھی دوسری طرح کا پول سروے سمیت کسی بھی انتخابی مواد کی اشاعت ممنوع ہوگی۔
سات اپریل 2019 کو اس سلسلے میں جاری کئے گئے نوٹی فکیشن کو دیکھا جاسکتا ہے۔
۔۔۔۔۔۔۔۔۔۔۔
م ن۔م م۔ن ا۔
U- 1805
(Visitor Counter : 52
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 12.53کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
12,53,13,640
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 12.53 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
خواتین اور بچوں کی ترقیات کی وزارت
خواتین اور بچوں کی ترقی کی وزارت آزادی کا امرت مہوتسو کے تحت 14 سے 21 نومبر تک کا ہفتہ بچوں کے نظریات ، حقوق اور تغذیے کے موضوع کے ساتھ منا رہی ہے
نئی دہلی،14 نومبر، 2021/جیساکہ ہم بھارت کی آزادی کے 75 سال پورے ہونے کی تقریبات منا رہے ہیں خواتین اور بچوں کی ترقی کی وزارت بہت سی سرگرمیوں اور تقریبات کے انعقاد کا منصوبہ بنا رہی ہے ۔ یہ سرگرمیاں اور تقریبات وزارت کے وسیع خاکے ، خواتین اور بچوں کی ترقی کے مطابق ہوں گی ۔ سرگرمیوں میں بچوں کے نت نئے خیالات ، حقوق اور تغذیے کو شامل کیا جائے گا۔ یہ ہفتہ 14 نومبر سے 21 نومبر ، 2021 تک منایا جائے گا۔ سرگرمیوں میں بچوں کی دیکھ بھال کے اداروں ، اور بچوں کو گود لینے سے متعلق خصوصی ایجنسیوں ، بچوں کو گود لینے سے متعلق بیداری پروگراموں ، قانونی بیداری سے متعلق سیمینار / ویبینار ، بچے اور جواں سال افراد کی صحت اور بچوں کے حقوق کو شامل کیا جائے گا۔ اس ہفتے کو منانے کا مقصد بچوں کے حقوق کے بارے میں بیداری پیدا کرنا اور اس جانب عام طور پر اجتماعی خیالات کو تحریک دینا ہے۔
وزارت نے 14 نومبر کو آج بچوں کے دن کے موقعے پر بچوں کی دیکھ بھال سے متعلق مختلف اداروں میں بہت سی سرگرمیاں شروع کیں۔ خواتین اور بچوں کی ترقی کی وزیر محترمہ اسمرتی زوبین ایرانی نے قانونی خدمات سے متعلق قومی اتھارٹی کے بھارت بھر میں قومی بیداری و رسائی کی مہم کی اختتامی تقریب میں شرکت کی جس کی صدارت بھارت کے چیف جسٹس جناب این وی رمن نے کی۔ اس کا انعقاد امرت مہوتسو کے طور پر کیا گیا تھا، جس کا اثر تقریباً 70 کروڑ بھارتیوں پر ہوا ہے اور انہیں قومی حقوق کے بارے میں حساس بنایا گیا ہے۔ نالسا کے تئیں شکر گزار ہوتے ہوئے مرکزی وزیر محترمہ ایرانی نے کہا کہ ڈبلیو سی ڈی کی وزارت نے نمہینس کے ساتھ مل کر سمواد کے ذریعے اس بات کو یقینی بنایا ہے کہ ذہنی دباؤ سے دو چاربچوں کی ، ایک لاکھ سے زیادہ فریقین کو مدد کی تربیت دی جا رہی ہے۔ وزیر موصوف نے بتایا کہ امرت مہوتسو کے طور پر ڈبلیو سی ڈی کی وزارت سمواد کے تحت بچوں سے متعلق کام کرنے والے پیشہ وروں کے لیے ورکشاپس کا انعقاد کرے گی۔ یہ ورکشاپس آٹھ جنوری سے 22 فروری 2022 تک منعقد کی جائیں گی۔
اس ہفتے کے دوران یو پی ، بہار، راجستھان، ہریانہ، کرناٹک ، تمل ناڈو، آسام ، میگھالیہ اور منی پور جیسی ریاستوں میں بچوں کی دیکھ بھال کے کم سے کم 17 اداروں کا دورہ کیا جائے گا ۔
۔۔۔
م ن ۔ اس۔ ت ح ۔
U –12860
(Visitor Counter : 213
وزارت دفاع
کورونا جانبازوں کے لئے ای این سی بینڈ کی لائیو پرفارمنس
نئی دہلی06 اگست 2020 ۔74ویں یوم آزادی تقریبات کے ایک جزو کے طور پر ، مشرقی بحری کمان نے 5 اگست 2020 کو سنکرام وشاکھا پٹنم میں بوجانا کونڈا ہیری ٹیج سائٹ پر کورونا جانبازوں کو خراج عقیدت پیش کرنے کے لئے بحریہ کے بینڈ کی ایک لائیو پرفارمنس کا انعقاد کیا۔ نیول آفیسر انچارج کاموڈور سنجیو اسّر نے مہمان خصوصی اناکا پلی لوک سبھا حلقے سے رکن پارلیمنٹ ڈاکٹر وی سیٹی وینکٹ ستیہ وتی اور اس تقریب کے لئے ضلع انتظامیہ کے ذریعہ نامزد سبھی معزز کورونا جانبازوں کا خیر مقدم کیا۔
اس ایک گھنٹے کی پرفارمنس میں متعدد قسم کی موسیقی پیش کی گئی ۔ اس میں مارشل ، انگلش ، پوپ میوزک سے لے کر کچھ روح میں ہلچل پیدا کردینے والے وطن کی محبت سے بھرپور نغمے بھی شامل تھے۔اس پرفارمنس میں جو گانے شامل کئے گئے ، ان میں مقبول اور سدا بہار نغمے ’سنو غور سے دنیا والو ‘ اور ’ اے میرے وطن کے لوگو‘ جیسے نغمے بھی تھے۔پروگرام کا اختتام تینوں افواج کے نغمات کے مشتمل پیش کش سے ہوا ۔ڈی ڈی حیدرآباد نے اس پرفارمنس کی ڈی ڈی سپتا گری اور ڈی ڈی یدا کری پر لائیو اسٹریمنگ کی ۔
پہلی مرتبہ ملک بھر کے ملٹری بینڈس یکم اگست سے ملک بھر میں اپنی پیش کش کے ذریعہ یوم آزادی منارہے ہیں۔یہ تقریبات ان کورونا جانبازوں کی ستائش اور اظہار تشکر کے طورپر منعقد کی جارہی ہیں ، جنہوں نے اپنی جان کو خطرے میں ڈالتے ہوئے بھی ملک میں کورونا وائرس کے پھیلاؤ کو تیزی کے ساتھ روکنے کے لئے اس کے خلاف جنگ لڑی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م م ۔ رم
06-08-2020
U-4363
(Visitor Counter : 140
ارضیاتی سائنس کی وزارت
مرکزی وزیر ڈاکٹر جتیندر سنگھ کا کہنا ہے کہ حالیہ مطالعہ سے یہ ظاہر ہوتا ہے کہ گزشتہ چند برسوں میں ہمالیہ کے خطے میں کم ژالہ باری اور بہت زیادہ بارش ہوئی ہے
سائنس وٹیکنالوجی کے مرکزی وزیر مملکت ، اراضی سائنسز کے وزیر مملکت ، پی ایم او، پرسنل، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا کہ حالیہ مطالعہ سے یہ ظاہر ہوتا ہے کہ گزشتہ چند برسو ں میں ہمالیائی خطے میں کم ژالہ باری ہوئی ہے جبکہ بارش بہت زیادہ ہوئی ہے۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے کہا کہ اراضی سائنسز کی وزارت  کے تحت پولر اور سمندری تحقیق کے قومی مرکز  کے مطالعوں سے ظاہر ہوتا ہے کہ مغربی ہمالیہ کے چار گلیشیئر بردار طاس  میں 1979-2018 کی مدت کے دوران بارش ہونے کا کم ہوتا ہوا مجموعی رجحان سامنے آیا ہے۔ البتہ یہ رجحان موسم سرما کے دوران بارش ہونے میں وسیع  کمی کے ساتھ ، موسم سرما کے سیزن میں  ایک جیسا نہیں ہے۔ مزید بر آں مطالعوں سے عندیہ ملتا ہے کہ ایک جانب تو ژالہ باری میں کمی ہو رہی ہے ،تو دوسری جانب خاص طور پر موسم سرما کے مہینوں کے دوران گلیشیئر والے ان طاسوں میں بارش کے رجحان میں اضافہ ہو رہا ہے۔
وزیر موصوف نے کہا کہ بہار کے موسم کے دوران برف باری کی جگہ زیادہ بارش سے گلیشیئر جلد ہی گھل جائیں گے، ان کے گھلنے کی شرح زیادہ ہوگی، اسی کے ساتھ ساتھ اس سے چٹانیں کھسکنے اور شدید سیلاب آنے کے امکانات اور شدت میں اضافہ ہو سکتا ہے۔ البتہ بارش اور ژالہ باری کے لئے پیش وارننگ اور پیش گوئیاں مختلف اداروں کے ذریعہ جاری کی جارہی ہیں، جو ایم او ای ایس اور وزارت دفاع کے تحت ادارے ہیں۔
۔۔۔۔۔۔۔۔۔۔۔۔۔۔۔۔۔۔۔۔

U-7743
(Visitor Counter : 83
وزارتِ تعلیم
وزیر اعظم کے تعاملی پروگرام ’پریکشا پہ چرچا‘ کا 5واں ایڈیشن یکم اپریل 2022 کو منعقد کیا جائے گا
وزیر اعظم پوری دنیا کے طلبا، اساتذہ اور والدین سے بات چیت کریں گے
تخلیقی تحریری مقابلے کے لیے تقریباً 15.7 لاکھ شرکا نے جوش و خروش سے رجسٹریشن کیا
وزیر اعظم جناب نریندر مودی 1 اپریل 2022 کو پریکشا پہ چرچا کے 5ویں ایڈیشن کے دوران پوری دنیا کے طلبا، اساتذہ اور والدین سے بات چیت کریں گے۔ تخلیقی تحریری مقابلے کے لیے تقریباً 15.7 لاکھ شرکاء نے جوش و خروش سے اندراج کیا۔
وزیر اعظم جناب نریندر مودی نے ایک منفرد انٹرایکٹو پروگرام - پریکشا پہ چرچا کا تصور پیش کیا ہے جس میں ملک بھر کے اور بیرون ملک سے بھی طلبا، والدین، اساتذہ ان کے ساتھ بات چیت کرتے ہیں اور امتحان کے دباؤ پر قابو پانے اور زندگی کو اتسو کے طور پر منانے کے طریقوں پر تبادلہ خیال کرتے ہیں۔
یہ تقریب گزشتہ چار سالوں سے وزارت تعلیم کے محکمہ سکول ایجوکیشن اینڈ لٹریسی کی طرف سے کامیابی کے ساتھ منعقد کی جا رہی ہے۔ پی پی سی کے پہلے تین ایڈیشن نئی دہلی میں ٹاؤن ہال انٹرایکٹو فارمیٹ میں منعقد ہوئے۔ چوتھا ایڈیشن 7 اپریل 2021 کو آن لائن منعقد ہوا تھا۔
ریلوے کی وزارت
بھارتی ریلوے نے ایک شاندار کامیابی حاصل کرتے ہوئے ، ستمبر 2020 میں مال ڈھلائی سے 9896.86 کروڑ روپے کمائے، جو کہ گزشتہ برس کی اسی مدت میں  کے مقابلے میں 1180.57 کروڑ روپے سے زیادہ ہے، مال برداری محصول میں 13.54 فی صد کا اضافہ ہو
ستمبر2020 میں کی گئی مال ڈھلائی گزشتہ سال کے مقابلے میں 15.3 فی صد زیادہے
مال ڈھلائی اور محصول میں مجموعی اضافہ
علاقائی سطح پر کاروباری ترقی اکائیوں کا قیام، خصوصی پارسل اور کسانوں ٹرینوں کو چلانے کی منظوری اور ترقی کو یقینی بنانے کے لیے بہتر چو طرفہ نگرانی جیسے کئی کام کئے گئے
بھارتی ریل کے ذریعہ مال ڈھلائی کو دلکش بنانے کے لئے چھوٹ اور رعایتیں بھی دی جارہی ہیں
نئی دہلی، یکم اکتوبر 2020/ بھارتی ریلوے نے ایک اہم کامیابی حاصل کرتے ہوئے کووڈ سے متعلق چیلنجوں کے باوجود گزشتہ سال کے مقابلے میں ستمبر کے مہینے میں زیادہ محصول حاصل کیاہے۔ ریلوے نے ستمبر 2020 میں مال برداری سے 9896.86 کروڑ روپے کمائے، جو کہ گزشتہ سال کی اسی مدت میں  کے مقابلے میں 1180.57 کروڑ روپے زیادہ ہے۔ مال ڈھلائی محصول میں 13.54 فی صد کا اضافہ ہوا ہے۔
یہاں پر یہ دھیان دینے والی بات ہے کہ مال برداری کے رجحان اقتصادی سرگرمیوں کی وسیع کامیابیوں کو اچھی طرح سے ظاہر کرتے ہیں۔
مشن موڈ پر کام کرتے ہوئے، بھارتی ریلوے نےمال ڈھلائی کو بہت آگے لے جانے میں ایک اہم کامیابی حاصل کی ہے، سال 2020 میں ستمبر کے مہینے میں ریلوے کے ذریعہ مال کی لدائی اور مال کی ڈھلائی سے محصول گزشتہ سال ستمبر کی مال ڈھلائی اور محصول سے کہیں زیادہ ہے۔ ستمبر 2020 کے مہینے سے بھارتی ریلوے نے 102.12 ملین ٹن مال برداری کی جو گزشتہ سال کے اسی مہینے میں  کے مال ڈھلائی کے مقابلے میں 13.59 ملین ٹن زیادہ ہے۔
ریلوے نے ستمبر 2020 میں مال برداری سے 9896.86 کروڑ روپے کمائے، جوکہ گزشتہ سال کی اسی مدت میں کمائی گئی رقم 8716.29 کروڑ روپے کے مقابلے میں 1180.57 کروڑ روپے سے زیادہ ہے۔ وہیں مال برداری میں 13.54 فی صد کا اضافہ درج کیا گیا ہے۔
ستمبر 2020 کے مہینے میں بھارتی ریلوے کے ذریعہ کی گئی مال برداری کا کل حصہ  102.12 ملین ٹن تھا جس میں 42.89 ملین ٹن کوئلہ ،13.53 ملین ٹن خام لوہا ،6.3 ملین ٹن اناج، 5.34 ملین ٹن کھاد،6.05ملین ٹن سیمنٹ 3.85 ملین ٹن دھاتوں اور 3.52 ملین ٹن خوردنی تیل شامل تھا۔
یہاں پر اہم بات یہ ہے کہ مال ڈھلائی سدھار کو ادارہ جاتی شکل دی جائے گی اور اسے آئندہ صفر پر مبنی اوقات میں جوڑا جائے گا۔
قابل ذکر ہے کہ بھارتی ریلوے مال ڈھلائی کو دلکش بنانے کےلئے کئی چھوٹ اور رعایتیں بھی دے رہی ہے۔
کووڈ-19 کے بحران میں بھارتیہ ریلوے نے اس وقت کا استعمال ہرقسم کی مہارت اور اپنی کارکردگی کو بہتر بنانے کےلئے کیا ہے۔
م ن۔ ش ت۔ج
Uno-6008
(Visitor Counter : 135
صحت اور خاندانی بہبود کی وزارت
بھارت میں پچھلے 24 گھنٹے کے دوران ریکارڈ 6,64,949 ٹیسٹ کر کے نیا ریکارڈ قائم کیا گیا
لگاتار تیسرے دن 6 لاکھ ٹیسٹ کیے گیے
فی 10 لاکھ ٹیسٹ  16000 سے تجاوز کر گیے
نئی دہلی،6 اگست ، 2020 / ‘‘جانچ ، مریضوں کی تلاش اور ان کا علاج’’ حکمت عملی پر توجہ دیتے ہوئے بھارت میں لگاتار تیسرے دن بھی کووڈ – 19 نمونوں کے 6 لاکھ سے زیادہ ٹیسٹ کیے گیے۔ جانچ کی روزانہ تعداد میں تیزی سے اضافہ کرنے کے بھارت کے عزم کی وجہ سے روزانہ 10 لاکھ ٹیسٹ کی صلاحیت حاصل کرنے میں کامیابی ملی ہے۔ پچھلے 24 گھنٹے میں 664949 ٹیسٹ کیے گیے۔
اجتماعی طور پر ابھی تک 22149351 ٹیسٹ کیے جا چکے ہیں۔ فی 10 لاکھ ٹیسٹ میں بھی زبردست اضافہ ہوا ہے اور یہ 16050 ہو گئے ہیں۔ یہ صرف تیزی سے کی جانے والی جانچ کا نتیجہ ہے جو متاثرہ مریضوں کی شناخت کی جا سکتی ہے ان لوگوں کو تلاش کیا جا سکتا ہے اور الگ تھلگ کیا جا سکتا ہے۔ نیز ان کے جلد علاج کو یقینی بنایا جا سکتا ہے۔
جانچ ، مریضوں کی تلاش اور ان کے علاج پر کامیاب عمل درآمد کے لیے ایک حکمت عملی کلیدی نوعیت کی حامل ہے ، جس کے تحت ملک بھر میں تشخیص کرنے والی لیباریٹریز کے نیٹ ورک میں لگاتار توسیع کی جا رہی ہے۔ اس وقت لیب نیٹ ورک 1370 لیب پر مشتمل ہے، جس میں سے 921 لیباریٹریز سرکاری شعبے کی ہیں اور 449 پرائیویٹ لیباریٹریز ہیں۔ اِن میں مندرجہ ذیل شامل ہیں :
- بروقت آر ٹی پی سی آر پر مبنی ٹیسٹنگ لیب : 698 
- ٹرو نیٹ پر مبنی ٹیسٹنگ لیب : 563 
- سی بی نیٹ پر مبنی ٹیسٹنگ لیب : 109 
کووڈ - 19 سے متعلق تکنیکی معاملات ، رہنما خطوط اور ہدایتوں کے بارے میں تازہ ترین جانکاری کے لیے براہ کرم اس ویب سائٹ سے لگاتار لاگ آن کرتے رہیں : https://www.mohfw.gov.in/ اور @MoHFW_INDIA
کووڈ – 19 سے متعلق تکنیکی سوالات اس پتے پر آن لائن بھیجے جا سکتے ہیں technicalquery.covid19[at]gov[dot]in اور دیگر سوالات آن لائن اس پتے پر بھیجے جا سکتے ہیں : ncov2019[at]gov[dot]in اور @CovidIndiaSeva
کووڈ – 19 کے بارے میں کسی بھی سوال کا جواب حاصل کرنے کے لیے صحت اور خاندانی بہبود کی وزارت کے اس ہیلپ لائن نمبر یا اس ٹول فری نمبر پر رابطہ قائم کریں : +91-11-23978046 or 1075 کووڈ – 19 کے بارے میں ریاستوں اور مرکز کے زیر انتظام علاقوں کے ہیلپ لائن نمبر کی فہرست اس ویب سائٹ پر بھی دستیاب ہے :
https://www.mohfw.gov.in/pdf/coronvavirushelplinenumber.pdf
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –4371
(Visitor Counter : 131